Sigmundur Davíð Gunnlaugsson , fyrrverandi forsætisráðherra , skrifar ítarlega grein Í Morgunblaðið í dag , þar sem hann minnist þess að nú eru tvö ár frá því að fyrrverandi ríkissjórnin kynnti áform um losun hafta . Annað væri óhugsandi Sigmundur Davíð skrifar um núverandi ráðamenn : „ Forsætis - og fjármálaráðherra hafa enn ekki fengist til að svara spurningum um hvort samningar um losun hafta á aflandskrónur var liður í kaupum vogunarsjóðanna á Arion banka , né hvers vegna forkaupsréttur ríkisins að bankanum var gefinn eftir . Engu hefur verið svarað um samskipti stjórnvalda við vogunarsjóðina sem þó viðurkenna sjálfir að þeir hafi tekið ákvarðanir að undangengnum samskiptum við íslensk stjórnvöld . Ekkert liggur fyrir um hvað stjórnvöld ætla sér með Landsbankann , en í millitíðinni mun bankinn einbeita sér að því að byggja nýjar höfuðstöðvar á einni verðmætustu lóð landsins . Staða hins ríkisbankans , Íslandsbanka , er svo algjör ráðgáta . Á meðan er vöxtum haldið tuttugu sinnum hærri en í Bretlandi á sama tíma og pundið fellur og íslenska krónan styrkist , “ skrifar hann og að lokum : „ Það eina sem liggur fyrir er að sigurvegarar síðustu alþingiskosninga voru vogunarsjóðirnir og fjármálakerfið . “